เวลาเล่นกีฬามาเหนื่อยๆสำหรับเราต้องกินนมปั่นนี่เลยค่า ถึงจะชื่นใจ ร้าน D Milk นี้เป็นสาขาที่อยู่แถวโซนหลังมอค่ะ มีหลากหลายเมนูให้เลือก ไม่ว่าจะ ชาเขียวปั่นวิปครีม ชอคโกแลตสเปเชียล ชาเนสที ชาเย็น เยอะแยะมากมายให้เลือกตามใจชอบเต็มไปหมด และที่ทำให้กินร้านนี้บ่อยก็เพราะมีท้อปปิ้งให้เลือกเยอะแยะเลยค่ะ เราเองชอบกินเมนู ชาเนสทีใส่ไข่มุกค่ะ ราคาอยู่ที่แก้วละ 30 บาท ถ้าไม่ใส่มุกราคาก็เหลือ 25 บาทค่ะ
 ร้านเค้าจะใช้นมสดจิงๆมาปั่น ทำให้เวลากินรู้สึกได้ถึงรสชาติของนมเป็นนมที่ผสมอยู่กับชาเนสทีเลยค่ะ และเราก็สามารถบอกพี่คนขายได้ด้วยนะคะว่าจะเอาหวานมาก หวานน้อย พี่เค้าก็ทำตามที่เราขอเลยค่า แต่เวลาช่วงเย็นๆนี่ต้องต่อคิวยาวกันหน่อยนะคะ เพราะคนจะเยอะกันในช่วงนี้เลย เหมือนว่าเล่นกีฬาออกกำลังกายกันเสร็จ หรือเลิกเรียนมาก็ต้องหาอะไรเย็นๆฉ่ำๆชื่นใจทานค่ะ แต่ในร้านเค้าก็มีที่ให้นั่งรอนะคะสีสันสดใสเชียว
อ้ออีกอย่างค่ะ เนื่องจากร้านอยู่หลังมอติดถนนเลย ที่จอดรถเลยยากมากๆๆค๊า ถ้าวันไหนเอารถยนต์มานี่แทบจะหาที่จอดไม่ได้เลยทีเดียว ใครยังไม่เคยลองมาชิมกันดูนะคะ เราว่ามันราคานักศึกษาค่ะ ทานง่ายได้ประโยชน์ 